Orla-prisen

Orla-prisen er en dansk litteraturpris for børne- og ungdomsbøger opkaldt efter hovedpersonen i Ole Lund Kirkegaards børnebog Orla Frøsnapper. Prisen blev uddelt første gang i 2005 og gives til årets bedste udgivelser inden for en række kategorier på baggrund af en internetafstemning for børn og unge. Indtil 2007 kunne man inden for hver kategori stemme blandt årets ti bedst sælgende udgivelser. Fra 2008 kunne der stemmes blandt seks titler i hver kategori, nomineret af både børn og voksne samt ud fra udlånsstatistikker fra biblioteker. Vinderne findes af børnejuryer i alle fire kategorier.

Prisen blev ikke uddelt i 2011. Fra 2012 blev de fire kategorier til en enkelt med 12 nominerede. De skulle i højere grad ramme de 7 til 12 årige børn, som både er målgruppen for børnebibliotekernes bogformidling på www.pallesgavebod.dk og for de store børn DR Ramasjang. 

Bag prisen står Danmarks Radios Børne- & Ungdomsafdeling og kampagnen Læselyst, der gennemføres af Kulturministeriet, Undervisningsministeriet og Ministeriet for Familie- og Forbrugeranliggender. Desuden deltager Forlæggerforeningen, Den danske Boghandlerforening, Danmarks Skolebibliotekarer, Bibliotekarforbundet samt netstederne Boggnasker.dk og Spørg Olivia.

Modtagere

2005 
 Bedste billedbog: Katrine Hauch-Fausbøll (forfatter) & Sussi Bech (tegner): Kaj & Andrea – Hurra vi skal i skole
 Bedste børnebog: Dennis Jürgensen: Sagen om det blodige vampyrtrick
 Bedste ungdomsbog: Kenneth Bøgh Andersen: Himmelherren: Drengen med de violette øjne
 Bedste tegneserie: Don Rosa, Walt Disney Company: Hall of Fame

2006 
 Bedste billedbog: Flemming Quist Møller: Cykelmyggen og Dansemyggen
 Bedste børnebog: Kenneth Bøgh Andersen: Djævelens Lærling
 Bedste ungdomsbog: Josefine Ottesen: Dæmonernes hvisken
 Bedste tegneserie: Albert Uderzo: Asterix – Da himlen faldt ned om ørerne!

2007 
 Bedste billedbog: Jens Vilstrup & Claus Riis: Duen Didrik – i dronningens tjeneste
 Bedste børnebog: Lene Kaaberbøl: Skyggeporten
 Bedste ungdomsbog: Dennis Jürgensen: Den gyldne by
 Bedste tegneserie: Merlin P. Mann & Jan Kjær: Taynikma – Skyggeskoven

2010 
 Bedste billedbog: Anders Morgenthaler: Carsten & Gittes Bedste Historier
 Bedste børnebog: Mette Finderup: Emmy – den fedeste sommer, or not!
 Bedste fagbog: Jan Kjær: Taynikma – tegneskole
 Bedste Fantasybog: Sascha Christensen: Den Ydmyge Amulet

2009 
 Bedste billedbog: Elin Bing (forfatter) & Dina Gellert (tegner): Bamses allergo'este bog
 Bedste børnebog: Tulle Sigbrand: Olivia
 Bedste ungdomsbog: Anders Johansen: Stjerneskælv
 Bedste fantasybog: Kenneth Bøgh Andersen: Dødens terning

2008 
 Bedste billedbog: Jakob Martin Strid: Min mormors gebis
 Bedste børnebog: Manu Sareen: Iqbal Farooq og den sorte pjerrot
 Bedste ungdomsbog: Sanne Munk Jensen: En dag skinner solen også på en hunds røv
 Bedste tegneserie: Peter Madsen & Henning Kure: Valhalla 14 - Muren

2011 
Orlaprisen blev ikke uddelt i 2011

2012 
 Lene Kaaberbøl: Vildheks, Ildprøven

2013 
 Jørn Jensen: Koldt blod - hvor er Laura?

2014 
 Kim Fupz Aakeson og Niels Bo Bojesen: Vitello gør en god gerning

2015 
 Laura Kristine Arnesen og Marie Moesgaard Wivel: Fletninger

2016
Jacob Riising: Karmaboy - Kometen og den onde numsekløe

2017 
Bedste handling: Ternet Ninja af Anders Matthesen
Bedste bog man bliver klog af: Sådan blev jeg Rasmus Brohave af Rasmus Brohave
Bedste tegning: Gamerz, Gamer 4ever af Kasper Hoff og Jan Solheim
Bedste Karaktér: K for Klara 11: Er vi venner? af Line Kyed Knudsen

2018
Flotteste bog at kigge i: Mirja 2 - Drømmestenen af Gunvor Ganer Krejberg og Rebecca Bang Sørensen
Bedste bog jeg blev klogere af: Guide til piger af Sabine Lemire
Bogen, der fik mig til at grine: Bubbi – den talende hund af Morten Münster og Merlin P. Mann
Den mest spændende bog jeg har læst: Hitman af Peter Krogholm
Orlas Ærespris: Josefine Ottesen

2019 

 Den forside, der fik mig til at læse bogen: Verdens Vildeste Børn - Illustreret af Rasmus Juul Pedersen og skrevet af David Pepe Birch
 Den bog der gav mig grineflip: Drengen der fik ting i hovedet - Guld på hjernen af Kasper Hoff og Jan Solheim 
 Den hovedperson man ikke glemmer: Mira 3 - #kreaklubben, #familie, #kys af Sabine Lemiere og Rasmus Bregnhøi
 Den bog man ikke kan lægge fra sig: Hybenhjerter af Jane Susanne Andersen

2020

2021

2022 
Bedste handling: Geminiforbandelsen 2 af Kim Ace
Bedste fagbog: Verdens 100 mest truede dyr af Sebastian Klein
Gys og spænding: Min kat er seriemorder af Charlotte Berwald
Den bedste serie: Mira af Rasmus Bregnhøi og Sabine Lemire
 Den sjoveste bog: Månebibliotekets forbandelse af Lakserytteren

Eksterne henvisninger 
 Orla-prisen; dr.dk

 
Etableret i 2005